पाकिस्तान : निजी बैंक के गार्ड ने की फायरिंग  
पाकिस्तान के लाहौर शहर में एक निजी बैंक के भीतर उस समय अफरा−तफरी मच गई जब बैंक के ही एक गार्ड ने फायरिंग शुरू कर दी।
पाकिस्तान के लाहौर शहर में एक निजी बैंक के भीतर उस समय अफरा−तफरी मच गई जब बैंक के ही एक गार्ड ने फायरिंग शुरू कर दी। गार्ड ने खुद को वॉश रूम में बंद कर लिया और वहीं से फायरिंग करने लगा। इस दौरान बैंक के कर्मचारी और दूसरे लोग गोली से बचने के लिए इधर−उधर दुबके नजर आए। घटना की खबर मिलते ही पुलिस ने मौके पर पहुंचकर बैंक को घेर लिया और गार्ड पर काबू पाने की कोशिशों में जुट गई।   पुलिस ने आंसू गैस के गोले भी छोड़े। काफी मशक्कत के बाद गार्ड पर काबू पाया जा सका। बैंक के मैनेजर के मुताबिक गार्ड की दिमागी हालत ठीक नहीं है।